

**REPUBLIKA HRVATSKA**

**VARAŽDINSKA ŽUPANIJA**

**GRAD LUDBREG**

Gradsko vijeće ***P R I J E D L O G***

# KLASA:403-02/16-01/01

# URBROJ:2186/18-02/1-16-2

# Ludbreg, 3 .lipnja 2016.

Temeljem odredbe članka 86.a Zakona o proračunu(„Narodne novine“br.87/2008, 136/2012 i 15/15) i članka 33. Statuta Grada Ludbrega(„Službeni vjesnik Varaždinske županije“br.23/09,177/13 i 40/13-Pročišćeni tekst) Gradsko vijeće Grada Ludbrega na 24.sjednici održanoj dana 3.lipnja 2016.godine donosi

**O D L U K U**

**o okvirnom kreditu Grada Ludbrega**

Članak 1.

Odobrava se sklapanje ugovora o okvirnom kreditu kod Zagrebačke banke d.d. na iznos od 1.500.000,00 kuna za održavanje likvidnosti proračuna u 2016. godini.

Članak 2.

Kredit iz članka 1.ove Odluke odobrava se uz slijedeće uvjete:

Iznos kredita 1.500.000,00 kuna

Kamatna stopa 6,5% odnosno 3% godišnje

Rok korištenja do 29.07.2017.godine

Naknada 0,25% na iznos odobrenog kredita

Članak 3.

Ovlašćuje se gradonačelnik za zaključenje ugovora o okvirnom kreditu s Zagrebačkom bankom d.d.

Članak 4.

Ova Odluka stupa na snagu danom donošenja

Predsjednica Gradskog vijeća:

Renata Potočnik

**O b r a z l o ž e nj e**

Zakon o izmjenama i dopunama zakona o proračunu od 30.studenoga 2012.godine propisao je da se jedinice lokalne i područne (regionalne) samouprave mogu kratkoročno zadužiti najduže do 12 mjeseci za premošćivanje jaza nastalog zbog različite dinamike priljeva sredstava i dospijeća obveza.Kako proračun Grada već duže vremena ima problema u podmirivanju dospjelih obveza ovakva mogućnost korištenja sredstava po Okvirnom kreditu umnogome će pomoći likvidnosti proračuna.Ovo se naročito odnosi na 2016.godinu jer smo u 2015.godini utrošili značajna financijska sredstva u dva velika projekta (stara Škola i poduzetnički inkubator) i time smanjili likvidnost proračuna.Pored ove činjenice u 2016.godini nas čeka i sufinanciranje projekata ruralnog razvoja.

U tom smislu predložen je Ugovor o okvirnom kreditu sa Zagrebačkom bankom d.d. , obzirom da je Grad Ludbreg sa istom još 2006. godine sklopio Ugovor o objedinjenom obračunskom vođenju računa temeljem kojega ostvaruje povoljnosti za članove “cash poola”.Ta povoljnost uključuje i kamatu koja za prekoračenje sredstava na žiro računu iznosi 6,5% odnosno 3% i znatno je povoljnija od tržišne.

Voditelj odsjeka:

Josip Horvat,dipl.oec